गांधी के जीवन पर तथा उनके जीवन से जुड़ी घटनाओं पर फिल्में बनी हैं, नाटक हुए हैं तथा बड़ी संख्या में कहानी, कविता आदि की रचना हुई है। लेकिन उनकी किसी वैचारिक कृति पर आधारित नाटक लिखने का काम नहीं हुआ है। राजेश कुमार विचार प्रधान नाटकों के लिए जाने जाते हैं। उन्होंने हिन्द स्वराज’ का नाट्य रूपान्तर किया है। इसका मंचन उन्हीं के निर्देशन में गांधीजी की पुण्य तिथि 30 जनवरी के दिन वाल्मीकि रंगशाला, संगीत नाटक अकादमी, लखनऊ में हुआ।